**Iubind în taină**

*Mihai Eminescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubind în taina am pastrat tacere,

Gindind ca astfel o să-ti placa tie,

Căci în priviri citeam o vecinicie

De-ucigatoare visuri de placere.

Dar nu mai pot. A dorului tarie

Cuvinte da duioaselor mistere;

Vreau să mă-nec de dulcea-nvapaiere

A celui suflet ce pe al meu stie.

Nu vezi ca gura-mi arsa e de sete

Si-n ochii mei se vede-n friguri chinu-mi,

Copila mea cu lungi si blonde plete?

Cu o suflare racoresti suspinu-mi,

C-unzimbet faci gindirea să se-mbete.

Fa un sfirsit durerii... vin' la sinu-mi.